Σρεκ 2

Το Σρεκ 2 (αγγλικά: Shrek 2) είναι αμερικανική ταινία κινουμένων σχεδίων σε σκηνοθεσία Άντριου Άνταμσον, Κέλι Άσμπουρι και Κόνραντ Βέρνον, παραγωγής 2004. Οι Μάικ Μάιερς, Έντι Μέρφι, Κάμερον Ντίαζ, Τζούλι Άντριους, Αντόνιο Μπαντέρας, Τζον Κλιζ, Ρούπερτ Έβερετ και Τζένιφερ Σόντερς δανείζουν τις φωνές τους. Αποτέλεσε συνέχεια της ταινίας Σρεκ (Shrek, 2001) και είναι το δεύτερο μέρος της σειράς ταινιών Σρεκ. Έγινε μεγάλη εισπρακτική επιτυχία, από τις πρώτες τρεις μέρες προβολής στις ΗΠΑ, καθιστώντας τo σήμερα το 60ο πιο επιτυχημένο φιλμ παγκοσμίως, με συνολικές εισπράξεις 928.760.770 δολάρια. Η ταινία ήταν επίσης για περίπου 6 χρόνια η μεγαλύτερη σε εισπράξεις ταινία κινουμένων σχεδίων όλων των εποχών έως ότου ξεπεράστηκε τον Αύγουστο του 2010 από το Toy Story 3. Η μεγάλη του επιτυχία έδωσε στους παραγωγούς της Dreamworks το έναυσμα για τη δημιουργία των Σρεκ ο Τρίτος (Shrek the Third, 2007) και Σρεκ κι Εμείς Καλύτερα (Shrek Forever After, 2010).

 Το συμπαθητικό τέρας Σρεκ και η πριγκίπισσά του, Φιόνα, αντιμετωπίζουν τα σατανικά σχέδια μιας Νεράιδας. Το Σρεκ τελείωνε με τον γάμο του Σρεκ με την πριγκίπισσα Φιόνα. Το σίκουελ ξεκινά με το μήνα του μέλιτος του ζευγαριού, με μόνο τον Γάιδαρο να τους ενοχλεί. Κάποτε φτάνει μήνυμα από τους γονείς της Φιόνα, τον βασιλιά Χάρολντ (Τζον Κλιζ) και τη βασίλισσα Λίλιαν (Τζούλι Άντριους) που τους καλεί να τους επισκεφτούν στο βασίλειό τους. Εκεί θα μπλέξουν στα σατανικά σχέδια της Καλής Νεράιδας που θέλει να ξεφορτωθεί τον Σρεκ για να μπορέσει ο γιος της, ο Πρίγκηπας Γλυκούλης (Ρούπερτ Έβερετ), να παντρευτεί τη Φιόνα. Μάικ Μάιερς - Σρεκ Έντι Μέρφι - Γάιδαρος Κάμερον Ντίαζ - Πριγκίπισσα Φιόνα Τζούλι Άντριους - Βασίλισσα Λίλιαν Τζον Κλιζ - Βασιλιά Χάρολντ Αντόνιο Μπαντέρας - Γάτος Σπιρουνάτος Ρούπερτ Έβερετ - Πρίγκιπας Γλυκούλης Τζένιφερ Σόντερς - Καλή Νεράιδα Κέλι Άσμπουρι - Ξωτικό/Αριστοκράτης/Γιος του αριστοκράτη Κόντι Κάμερον - Πινόκιο/Τρία Γουρούνια Κόνραντ Βέρνον - Μπίσκο/Σέντρικ/Φούρναρης/Μόνγκο/Εκφωνητής Κρίστοφερ Νάιτς - Τρία τυφλά ποντίκια Λάρι Κινγκ - Άσχημη Θετή Αδερφή Ντόρις Μαρκ Μόσλεϊ - Μαγικός Καθρέπτης Τζόαν Ρίβερς - Τζόαν Ρίβερς Άρον Γουόρνερ - Κακός Λύκος Γιάννης Στεφόπουλος - Σρεκ Μαρία Ζερβού - Φιόνα Λυκούργος Μαρκούδης - Γάιδαρος Τηλέμαχος Κρεβάικας - Γάτος Σπιρουνάτος Τάσος Κωστής - Βασιλιάς Χάρολντ Πέρη Ποράβου - Βασίλισσα Λίλιαν Σία Κοσκινά - Καλή Νεράιδα Χρήστος Συριώτης - Γλυκούλης/Πινόκιο Σπύρος Μπιμπίλας - Μπίσκο Μανώλης Γιούργος - Μαγικός Καθρέφτης/Μόνγκο Αντώνης Πάλλης - Κακός ΛύκοςΣυμμετέχουν: Χάρης Γρηγορόπουλος, Στέλιος Καλαθάς, Ηλίας Πλακίδης, Σταύρος Μαυρίδης, Άλκης Ζερβός, Ξένια Ζερβού, Κατερίνα Γκίργκις, Βούλα Κώστα, Αγγελική Χατζόγλου, Μαρία Ξενουδάκη, Κάρολος Χρηστίδης Χορωδία: Πέτρος Μαγουλάς, Μάθισον Μπέιλι, Άκης Δείξιμος, Τάσος Φωτιάδης, Άννα Ιωαννίδου, Χριστίνα Αργύρη, Μαρλέν Αγγελίδου, Μάρθα Ζιώγα Σκηνοθετική Επιμέλεια: Ηλίας Πλακίδης Μετάφραση: Universal VIP Center Προσαρμογή: Ακίνδυνος Γκίκας Στίχοι: Άννα Ιωαννίδου Μουσική Επιμέλεια: Ηλίας Αχλαδιώτης Με προϋπολογισμό 150.000.000 δολάρια, το Σρεκ 2 έκανε άνοιγμα στην 1η θέση με 108 εκατομμύρια δολάρια το πρώτο σαββατοκύριακο. Στην Αμερική συγκέντρωσε 441,2 εκατομμύρια δολάρια και στον υπόλοιπο κόσμο 487,5 εκατομμύρια δολάρια. Συνολικά απέφερε 928,7 εκατομμύρια δολάρια παγκοσμίως. Ήταν η μεγαλύτερη εισπρακτική επιτυχία τόσο στην Αμερική όσο και παγκοσμίως για το 2004. Επίσημη ιστοσελίδα Σρεκ 2 στο IMDb